Laukų našlaitės
Laukai! Dangus jų grynas -
O vandenys upelio! - -
Našlaitės ašaros
sraunesnės ir už juos -
Kur brolis, kur sietynas?
Kada parjos iš kelio?
O laimė aukso ratuos -
sustos ar pravažiuos?
Anksti, anksti be galo
Prieš saulę tave kėlė -
Tai pamotės ranka -
ne motinos geros -
Rugių laukai nubalo -
Prabėgs ir vasarėlė -
O tau nebus kada
ištiesti nugaros.

Nėris Salomėja
Eilėraščiai